Un oficial municipal a anunțat joi, 28 martie, că măsurile de securitate din capitala ucraineană Kiev vor fi întărite după o serie de atacuri ruse cu rachete şi ameninţări cu escaladarea, informează Reuters.
Rusia a întreprins săptămâna trecută lovituri aeriene concertate asupra sistemului energetic al Ucrainei, în cadrul a ceea ce Moscova susţine că face parte dintr-o serie de lovituri de "răzbunare" pentru bombardarea de către Kiev a unor regiuni ruse.
De atunci, Moscova şi-a sporit utilizarea de rachete balistice, care sunt mult mai rapide decât rachetele de croazieră obişnuite şi mai dificil de doborât, pentru a lovi oraşe ucrainene.
We are children... We just want to live!
Instead of their usual training, the children's football team runs for cover during the latest attack on #Kiev.
"We want us to have a childhood and the opportunity to play our favorite sports. We want peaceful skies. 03/25/2024 Kyiv,… pic.twitter.com/1ncoxTFmx1
— Lew Anno Suport #Ukraine 24/2-22 (@anno1540) March 28, 2024
Potrivit lui Serhii Popko, şeful administraţiei militare a Kievului, consiliul de apărare al oraşului va revizui organizarea de evenimente publice şi va spori securitatea în jurul marilor adunări publice.
Serhii Popko a spus că această decizie a fost luată în urma unor declaraţii ale Rusiei şi utilizării de către forţele ruse a unor rachete care îşi ating ţinta în câteva minute după ce au fost lansate.
Kharkiv. Russian terror against the city is becoming increasingly heinous. Russia continues to try to force over a million people into a blackout, as well as to launch missiles and "Shahed" drones on a regular basis. There are now aerial bombs as well. They struck an ordinary… pic.twitter.com/nyWtHnyBtV
— Volodymyr Zelenskyy / Володимир Зеленський (@ZelenskyyUa) March 27, 2024
El a adăugat că agenţi ruşi "şi alte elemente inamice" ar putea încerca să se infiltreze în oraş.
"Le-am cerut locuitorilor Kievului să-şi păstreze calmul. Să nu intre în panică. Noi luăm măsuri preventive pentru ca oraşul Kiev şi locuitorii săi să fie apăraţi în mod fiabil", a scris el pe Telegram.
Oficiali ucraineni îşi îndeamnă cu regularitate aliaţii occidentali să livreze Kievului va multe sisteme de apărare şi muniţii, pentru a contracara atacurile ruse cu drone din ce în ce mai intense.